Karlo Šagud: Proširenje AuResS sustava modulom za prepoznavanje jedinstvenih tekstualnih odgovora

Dnevnik rada

1. tjedan (21.-27.10.2019.)

Izvještaj sa sastanka

Prvi sastanak je održan 21.10. u 12:30 na ZESOI-u u D114. Sastanku su nazočili profesor Predrag Pale, asistenti Juraj Petrović i Žad Deljkić te studenti.

Razgovarali smo o mogućim temama, asistent Petrović predložio je da radim na proširenju sustava AuResS što sam ja kasnije prihvatio.

2. tjedan (28.10.-3.11.2019)

Dosadašnji rad

upoznavao sam se sa HTML i PHP programskim jezicima

instalirao sam programe Atom i XAMPP za potrebe rada na projektu te upoznao njihova sučelja i mogućnosti

Daljnji koraci

dovesti znanje jezika PHP do razine kojom bi mogao uspješno izvršiti zadatak

3. tjedan (4.-10.11.2019.)

Dosadašnji rad

naučio sam osnovne koncepte programiranja u PHP jeziku

upoznao sam se pobliže sa sustavom AuResS

razmatrao sam algoritme za testiranje sličnosti između stringova koji bi mi mogli pomoći u rješavanju problema

4. tjedan (11.-17.11.2019.)

Izvještaj sa sastanka

Drugi sastanak sa asistentom Petrovićem 12.11. u 11:00 u D114. Asistent mi je detaljnije objasnio neke ciljeve projekta i dao dodatne smjernice.

Dosadašnji rad

Izveo sam prvu verziju skripte pomoću Jaro-Winklerovog algoritma za uspoređivanje dvaju stringova, pa u slučaju pozitivne povratne informacije od strane asistenta ću nastaviti u tom smjeru.

Daljnji koraci

Napisati skriptu koja će svaki novi ulazni podatak (string1) usporediti sa već upisanim podacima, ispisati podatak (string1) i najveću sličnost koju ima s nekim prijašnjim podatkom (string2), ukoliko stari podatak (string2) ima veću sličnost sa novim (string1) nego prijašnju najveću, promijeniti najveću sličnost starog podatka (string2).

5. tjedan (18.-24.11.2019.)

međuispiti

6. tjedan (25.11.-1.12.2019.)

međuispiti

Dosadašnji rad

Izveo sam PHP skriptu koja međusobno uspoređuje sve poslane odgovore i zapisuje u polje najveću sličnost koju pojedini odgovor ima sa bilo koji drugim poslanim odgovorom. Na kraju se ispisuju oni odgovori kojima je najveća sličnost sa nekim drugim ispod zadane granične sličnosti, odnosno jedinstveni odgovori.

7. tjedan (2.-8.12.2019.)

Izvještaj sa sastanka

Drugi sastanak sa asistentom Petrovićem 6.12. u 11:00 u D114. Pregledavali smo dosadašnje izvedbe programa i dobio sam smjernice za daljnji rad.

Daljnji koraci

Izvesti skriptu koja dobivene odgovore sprema u listu, uz odgovor se sprema i JMBAG.